1999R1727 — FI — 17.12.2004 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 1727/1999,

annettu 28 päivänä heinäkuuta 1999,

metsäpalojen torjunnasta yhteisössä annetun neuvoston asetuksen (ETY) N:o 2158/92 soveltamista koskevista eräistä yksityiskohtaisista säännöistä







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsäpalojen torjunnasta yhteisössä 23 päivänä heinäkuuta 1992 annetun neuvoston asetuksen (ETY) N:o 2158/92 ( 1 ), sellaisena kuin se on muutettuna asetuksella (EY) N:o 308/97 ( 2 ), ja erityisesti sen 4 artiklan 4 kohdan, sekä katsoo, että 1) asetuksessa (ETY) N:o 2158/92 säädetään yhteisön osallistumisesta metsäpalojen torjunnan tehostamiseksi toteutettavien toimien rahoittamiseen, 2) mainitun asetuksen 4 artiklan 3 kohdan mukaan rahoitusta annetaan ensisijaisesti metsäpalojen torjunnan tehostamiseksi laadituille kansallisille ohjelmille, 3) kansallisella ja yhteisön tasolla sovellettavien menettelyjen tehokkuuden, yksinkertaisuuden ja järkeistämisen vuoksi jäsenvaltioiden olisi koottava vuosittain yhteen kansalliseksi ohjelmaksi erilaiset toimet, joille yhteisön tukea haetaan, 4) kansallisen ohjelman tukihakemusten tarkastelun helpottamiseksi on syytä määrittää tukihakemuksen esittämistä koskevat yksityiskohtaiset säännöt sekä tiedot, jotka siinä on oltava, 5) on syytä säätää yhteisön tuen ennakkomaksujärjestelmästä, jotta jäsenvaltiot voivat varmistaa kansallisen ohjelman riittävän varainhoidon, 6) toimivaltaisten viranomaisten komissiolle esittämissä kansallisen ohjelman ennakon ja loppuosan maksua koskevissa hakemuksissa on oltava tietyt tiedot, jotka helpottavat menojen sääntöjenmukaisuuden arvioimista, 7) komissiolle on annettava tietoa siitä, että toimet toteutetaan tuen myöntämispäätöksessä vahvistetuin edellytyksin ja siinä asetetussa määräajassa, 8) jäsenvaltioiden on annettava kaikki tarvittavat säännökset, joilla varmistetaan kansallisen ohjelman toimien toteuttamisen tehokas valvonta, 9) asetuksen (ETY) N:o 2158/92 8 artiklan ja Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 ( 3 ) mukaan jäsenvaltioiden on varmistettava, että yhteisön rahoittamat toimet todella toteutetaan ja että ne toteutetaan säännöllisesti, sekä perittävä takaisin sääntöjenvastaisuuksien tai laiminlyöntien vuoksi menetetyt summat; kyseisiä määriä on pidettävä yhteisön talousarvion perusteettomina menoina, jotka on näin ollen palautettava yhteisölle, 10) jos asetuksen (ETY) N:o 2158/92 8 artiklassa säädetyissä komission tarkastuksissa todetaan sääntöjenvastaisuuksia, jäsenvaltiolla olisi oltava mahdollisuus esittää asiasta huomautuksensa; jos sääntöjenvastaisuus varmistuu, kyseisiä määriä on pidettävä yhteisön talousarvion perusteettomina menoina, jotka on palautettava yhteisölle, 11) tämän vuoksi olisi kumottava komission asetus (ETY) N:o 1170/93 ( 4 ), sellaisena kuin se on muutettuna asetuksella (EY) N:o 1460/98 ( 5 ), ja 12) tässä asetuksessa säädetyt toimenpiteet ovat pysyvän metsäkomitean lausunnon mukaiset, sekä katsoo, että ON ANTANUT TÄMÄN ASETUKSEN:







1 artikla

1. Jäsenvaltioiden on laadittava asetuksen (ETY) N:o 2158/92 4 artiklassa säädetyt ohjelmat vuosittain. Kansalliseen ohjelmaan on sisällyttävä kaikki mainitun 4 artiklan mukaisesti tehdyt tukihakemukset. Siihen on liitettävä tämän asetuksen liitteessä I mainitut tiedot ja asiakirjat ja sen on sisällettävä 2 artiklassa tarkoitetut seikat. Jäsenvaltion on toimitettava ohjelma komissiolle kahtena kappaleena liitteessä I olevan mallin mukaisesti.

2. Edellä 1 kohdassa tarkoitetun kansallisen ohjelman kesto saa olla enintään kolme vuotta komission asetuksen (ETY) N:o 2158/92 6 artiklassa säädetyn päätöksen tiedoksiantopäivästä alkaen, eikä sitä ole mahdollista jatkaa.

2 artikla

Edellä 1 artiklassa tarkoitetun ohjelman on sisällettävä:

a) luettelo todistusasiakirjoista, jotka tuensaajan on toimitettava; todistusasiakirjoilla tarkoitetaan kaikkia asianomaisen jäsenvaltion lakien tai asetusten taikka toimivaltaisten viranomaisten toteuttamien toimenpiteiden mukaisesti laadittuja asiakirjoja, joilla voidaan todistaa, että kutakin yksittäistä hakemusta koskevat edellytykset täyttyvät. Luettelossa on oltava maininta todistusasiakirjoista ja säännöksistä tai toimenpiteistä, joiden perusteella ne on laadittu, sekä lyhyt kuvaus kyseisten asiakirjojen sisällöstä;

b) malli lomakkeesta, jota tuensaajat käyttävät maksupyynnössään. Lomakkeissa on oltava ainakin tiivistelmä aihetuneista menoista ja vertaileva taulukko suunnitelluista ja jo toteutetuista toimenpiteistä määrän ja laadun mukaan ilmaistuna;

c) kuvaus ohjelman toimien tehokkaan täytäntöönpanon varmistamiseksi käyttöön otetuista valvonta- ja hallintomenetelmistä asetuksen (ETY) N:o 2158/92 8 artiklan mukaisesti.

Jäsenvaltion on annettava tieto myös ensimmäisessä alakohdassa tarkoitettujen asiakirjojen myöhemmistä päivityksistä.

▼M1

2 a artikla

1. Toimivaltaisten elinten, jotka jäsenvaltiot nimeävät Euroopan parlamentin ja neuvoston asetuksen (EY) N:o 2152/2003 ( 6 ) 14 artiklan mukaisesti hallinnoimaan hyväksyttyihin kansallisiin ohjelmiin sisältyviä toimia, on noudatettava neuvoston asetuksessa (EY, Euratom) N:o 1605/2002 ( 7 ) ja komission asetuksessa (EY, Euratom) N:o 2342/2002 ( 8 ) vahvistettuja sääntöjä sekä tämän asetuksen säännöksiä.

2. Edellä 1 kohdassa tarkoitettujen elinten, jäljempänä ”toimivaltaiset elimet”, on täytettävä vähintään seuraavat vaatimukset:

a) ne ovat kansallisia julkisoikeudellisia yhteisöjä tai julkisen palvelun tehtäviä suorittavia yksityisoikeudellisia yhteisöjä, joihin sovelletaan jonkin jäsenvaltion lainsäädäntöä;

b) niiltä saadaan riittävät, mielellään viranomaisen antamat rahoitustakuut erityisesti siitä, että komissio saa perittyä saamisensa kokonaisuudessaan;

c) ne toimivat moitteettoman varainhoidon vaatimusten mukaisesti;

d) ne takaavat toteutettavien toimien avoimuuden asetuksen (EY, Euratom) N:o 1605/2002 56 artiklan 1 kohdan a–e alakohdan mukaisesti.

3. Edellä 2 kohdan a alakohdassa tarkoitettujen yksityisoikeudellisten yhteisöjen on 2 kohdassa asetettujen vaatimusten täyttämisen lisäksi osoitettava:

a) tekninen suorituskykynsä ja ammatillinen pätevyytensä toimittamalla asiakirjatodisteet johtohenkilöidensä koulutuksesta ja ammatillisesta pätevyydestä;

b) vakavaraisuutensa ja luottokelpoisuutensa toimittamalla pankin lausunto tai todistus ammatinharjoittajan vastuuvakuutuksesta tai valtiontakuusta tai toimittamalla yrityksen taseet tai otteet niistä ainakin kahdelta viimeksi päättyneeltä tilikaudelta, jos elimen sijoittautumisvaltion yhtiölainsäädännössä edellytetään taseen julkaisemista;

c) että niillä on kansallisen lainsäädännön mukaiset valtuudet suorittaa talousarvion toteuttamiseen liittyviä tehtäviä, toimittamalla asiakirjatodisteet kaupparekisteriin tai ammattirekisteriin merkitsemisestä tai sitä koskeva valaehtoinen vakuutus tai todistus, todistus tietyn järjestön jäsenyydestä, nimenomainen lupa tai todiste alv-rekisteriin kuulumisesta;

d) ettei niitä koske mikään asetuksen (EY) N:o 1605/2002 93 ja 94 artiklassa luetelluista tilanteista.

4. Komissio tekee sopimukset toimivaltaisten elinten kanssa asetuksen (EY, Euratom) N:o 1605/2002 56 artiklan ja asetuksen (EY, Euratom) N:o 2342/2002 35 ja 41 artiklan mukaisesti.

5. Toimivaltaisten elinten on tehtävä säännöllisiä tarkastuksia varmistaakseen, että asetuksen (EY) N:o 2152/2003 nojalla rahoitettavat toimet on toteutettu moitteettomasti. Niiden on toteuttava asianmukaisia toimenpiteitä estääkseen sääntöjenvastaisuudet ja petokset ja ryhdyttävä tarvittaessa oikeustoimiin periäkseen takaisin menetetyt, aiheettomasti maksetut tai väärinkäytetyt varat.

6. Toimivaltaisten elinten on toimitettava komissiolle kaikki sen pyytämät tiedot. Komissio voi tarkastaa asiakirjojen ja tarkastuskäyntien perusteella, että niillä on käytössään moitteettoman varainhoidon sääntöjen mukaiset asianmukaiset ja toimivat menettelyt.

7. Toimivaltaiset elimet ovat välittäviä elimiä, joille yhteisön rahoitusosuus maksetaan ja jotka pitävät kirjaa kyseisen osuuden vastaanottamisesta ja maksamisesta kansallisen ohjelman tueksi ja säilyttävät siihen liittyvät tositteet, mukaan luettuina kaikki laskut ja todistusarvoltaan vastaavat asiakirjat, joilla voidaan osoittaa ohjelman välittömät ja välilliset kustannukset.

▼B

3 artikla

1. Toimivaltainen viranomainen voi hakea ennakkoa, jonka määrä voi olla enintään 30 prosenttia kansalliselle ohjelmalle myönnetystä yhteisön tuesta, aikaisintaan komission päätöksen tiedoksiantopäivää seuraavan vuoden 1 päivänä tammikuuta.

2. Jäsenvaltio voi hakea toista, enintään 30 prosentin suuruista ennakkoa, kun se voi esittää todisteet siitä, että samaan ohjelmaan myönnetystä ensimmäisestä ennakosta on käytetty 60 prosenttia. Toinen ennakko voidaan korottaa 50 prosenttiin, mikäli ensimmäisestä ennakkoerästä on käytetty 90 prosenttia.

3. Loppuosa maksetaan, kun komissio on saanut ja hyväksynyt kansallista ohjelmaa koskevan loppukertomuksen, lopullisen rahoitusselvityksen sekä loppuosan maksamista koskevan pyynnön.

4 artikla

1. Toimivaltaisen viranomaisen on toimitettava kahdesti vuodessa ohjelmaa koskevan komission päätöksen tiedoksiantopäivää seuraavan vuoden 1 päivästä heinäkuuta alkaen ilmoitus tuensaajille suoritetuista maksuista liitteen II mukaisesti ja liitettävä mukaan selvitys töiden edistymisestä.

2. Toimivaltaisen viranomaisen on esitettävä kansallisen ohjelman ennakkojen ja loppuosan maksua koskevat pyynnöt komissiolle kahtena kappaleena liitteen III mukaisesti.

5 artikla

1. Jos jäsenvaltio perii takaisin sääntöjenvastaisuuksien tai laiminlyöntien vuoksi menetettyjä summia, sen on palautettava ne yhteisölle.

2. Jos komissio toteaa neljän vuoden kuluessa loppuosan maksamisesta yhteisön rahoittamaan toimeen liittyviä sääntöjenvastaisuuksia, joihin liittyvää määrää ei ole palautettu yhteisölle 1 kohdan mukaisesti, komissio selvittää tilanteen asianomaiselle jäsenvaltiolle ja antaa tälle mahdollisuuden esittää asiasta huomautuksensa.

3. Jos tilanteen tarkastelun ja asianomaisen jäsenvaltion mahdollisesti esittämien huomautusten jälkeen komissio vahvistaa sääntöjenvastaisuuden tapahtuneen, jäsenvaltion on palautettava kyseiset määrät.

6 artikla

Kumotaan asetus (ETY) N:o 1170/93.

Sitä sovelletaan kuitenkin ennen 1 päivää marraskuuta 1998 esitettyihin tukihakemuksiin.

7 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

(Ohjelman esittäminen)

Vuoden 200… kansallista ohjelmaa koskevat tiedot

1. Toimivaltaisen viranomaisen yhteystiedot: (yhteyshenkilön tai laitoksen nimi, osoite, puhelin, faksi, sähköposti)

2. Ohjelman kuvaus ja suunniteltujen toimien toteutuspaikka.

3. Metsäpalovaaran alueet (asetuksen (ETY) N:o 2158/92 2 artiklan merkitykesessä).

4. Miten ohjelmalla voidaan edistää metsäpalojen torjuntasuunnitelman (-suunnitelmien) toteuttamista kyseisillä alueilla (asetuksen (ETY) N:o 2158/92 3 artiklan merkityksessä)?

5. Ohjelman kesto, täytäntöönpanon alkamis- ja päättymispäivä sekä toteuttamisen alustava suunnitelma.

6. Ohjelman kokonaiskustannukset ja haettu tuki (prosenttia kokonaiskustannuksista).

7. Kustannusten jakautuminen eri toimenpiteiden kesken (täytetään taulukko 1).

8. Kansallisen ohjelman osana tehtyjen hakemusten kuvaus (täytetään taulukko 2; täytetään kutakin hakijaa kohden oma lomake) ja luettelo eri hakemuksista (täytetään taulukko 3).

9. Kansallisen ohjelman rahoitussuunnitelma (täytetään taulukko 4).

10. Vahvistus siitä, ettei töitä aloiteta ennen ohjelman alkua: Ei/Kyllä (tarpeeton yliviivataan).

11. Laitos, jolle maksut suoritetaan, ja sen pankkiyhteystiedot.

12. Luettelo todistusasiakirjoista, jotka tuensaajien on toimitettava; malli lomakkeesta, jota tuensaajat käyttävät maksupyynnössään; kuvaus ohjelman toimien tehokkaan täytäntöönpanon varmistamiseksi käyttöön otetuista valvonta- ja hallintomenetelmistä.

13. Vahvistus siitä, ettei kansalliseen ohjelmaan kuuluvaa tukihakemusta esitetä muille yhteisön rahastoille.

päiväys

allekirjoitus ja leima









LIITE II

Alustavat huomautukset

Ennakkomaksupyynnöt, maksupyynöt, kausi-ilmoitukset, selvitys töiden edistymisestä sekä kaikki lisätiedot on toimitettava kahtena kappaleena Euroopan komissiolle seuraavaan osoitteeseen:

Euroopan komissio

Maatalouden pääosasto

Yksikkö VI FII 2

Rue de la Loi/Wetstraat 200

B—1049 Bruxelles/Brussels

Ilmoitus puolivuotiskaudella tuensaajille suoritetuista maksuista

Käytetään taulukkoon 1 liitettyä lomaketta.

Selvitys töiden edistymisestä

Käytetään taulukkoon 2 liitettyä lomaketta.









LIITE III